Мы крочым па плошчы і выходзім да вуліцы Карла Маркса. У старыя часы тут пачыналася вуліца “Юрздыка”. Да нашых часоў на гэтай вуліцы фрагментарна захавалася забудова пачатку ХХ стагоддзя. Напрыклад, дом №1. Тут з 1913 да 1928 года пражывала сям’я земскага доктара Францішка Паўлоўскага. Злева ад дома доктара знаходзіўся будынак былога паштова-тэлеграфнага аддзялення, якое пачало працаваць з 1894 года.